{"text_format":"1","workbook":"xlsx","n_sheets":3,"sheets":["Vejledning","Budget 2025","Liste"],"not_rendered":{"charts":0,"images":1,"macros":1,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900"}

{"sheet":"Vejledning","index":0,"n_rows":2,"n_cols":11,"rows_kept":2,"cut":false,"hidden":false,"merged":[[1,1,47,9],[1,10,47,18]]}
[]
[null,"Om budgetskabelonen\nDet er en forudsætning for at modtage tilskud fra Styrelsen for International Rekruttering og Integration (SIRI), at tilskudsmodtager har udarbejdet et budget ved at udfylde SIRIs aktuelle budgetskabelon. Budgettet skal dække hele projektperioden og skal indeholde alle forventede udgifter.\n\nBudgettet skal godkendes af SIRI, før tilskuddet kan udbetales. Hvis budgettet ændres væsentligt, skal tilskudsmodtager indsende revideret budget til SIRI med en forklaring på ændringerne. Ændringerne og det reviderede budget skal godkendes af SIRI.\n\nTilskuddet må kun anvendes til at dække de udgifter, der er nævnt i budgettet.\n\nDet senest godkendte budget skal danne grundlag for regnskabsaflæggelse, og væsentlige afvigelser fra budgettet skal årsagsforklares.\n\nMulighed for at tilføje ekstra linjer\nDet er muligt at tilføje ekstra linjer i budgetskabelonen, hvis der er behov for det. Det kan fx være yderligere medarbejdere under 'Lønudgifter' eller andre særlige udgifter, som ikke er nævnt.\n\nYderligere spørgsmål\nAlle spørgsmål om udarbejdelse og indsendelse af budget kan sendes til driftstilskud@siri.dk.\n\nUdfyldelse af generelle informationer\nProjektets titel: Angiv en sigende projekttitel.\n\nProjektperiode: Anfør projektets start- og slutdato.\n\nModtagergrupper: Vælg den modtagergruppe, som matcher organisationen. Modtagergruppen har betydning for, hvordan SIRI tilrettelægger udbetalingen af tilskudsmidler. Grupperne defineres som følger:\n\nI. Stat og selvstændige offentlige virksomheder\nStatsinstitutioner og statsfinansierede selvejende institutioner, der er omfattet af § 2, stk. 1, nr. 1 og 2, i Bekendtgørelse om statens regnskabsvæsen mv. samt selvstændige offentlige virksomheder, der er omfattet af rigsrevisorlovens § 2, og som derfor revideres af Rigsrevisionen.\n\nII. Kommuner og regioner\nKommuner, regioner samt kommunale eller regionale organisationer og selskaber, herunder kommunale fællesskaber oprettet i henhold til lov om kommunernes styrelse.\n\nIII. Mellemstore og store private virksomheder og velgørenhedsorganisationer\nOrganisationer, som falder uden for gruppe I og II, som beskæftiger minimum 50 årsværk, og som har en årlig omsætning eller årlig samlet balance på over DKK 75 mio.\n\nVI. Små private virksomheder og enkeltpersoner og velgørenhedsorganisationer\nOrganisationer, som falder uden for gruppe I, II og III, samt enkeltpersoner. Hvis tilskud gives til en enkeltperson udelukkende i kraft af deres ansættelsesforhold (fx en forsker ansat ved et universitet), er ansættelsesstedet bestemmende for modtagergruppen.",null,null,null,null,null,null,null,null,"Udfyldelse af forventede udgifter\nDet er vigtigt at udfylde alle udgiftsfelter korrekt, da budgettet ellers kan blive afvist af SIRI.\n\nLønudgifter: Anfør for hver tilknyttet medarbejder både antal timer og sats pr. time. Det er altså ikke nok at skrive fx '1 projektmedarbejder á DKK 375.000'.\n\nAngiv det antal timer, medarbejderen forventes at være tilknyttet projektet i løbet af budgetåret. En fuldtidsmedarbejder i ét år er lig med 1.924 timer (inkl. ferie).\n\nAngiv medarbejderens sats pr. time. Lønniveauet må ikke være højere end det, der er aftalt i de statslige overenskomster for tilsvarende arbejde. Lønudgifter må ikke indeholde gratialer eller andre ikke-overenskomstmæssige ydelser, herunder finansiering af sygdom eller barsel i projektperioden.\n\nLønudgift beregnes som dokumenteret årsløn inklusiv ATP, divideret med antallet af årlige arbejdstimer (1.924), ganget med det faktiske antal timer brugt på projektet. Der skal føres timeregnskab for afholdte lønudgifter.\n\nTransportudgifter: Anfør udgifter til transport, som er nødvendige for projektets afvikling. Tilskud til transport gives primært til offentlig transport. Hvis det ikke er muligt at anvende offentlig transport, kan der gives tilskud til transport i egen bil.\n\nUdgifter til offentlig transport angives som samlet beløb. Udgifter til transport i egen bil angives med antal kilometer og kilometersats, som skal være statens laveste takstsats, jf. statens cirkulære om satsregulering for tjenesterejser.\n\nAdministrationsudgifter: Angiv udgifter til forsikringer, revision, bogføring mv., som er nødvendige for projektets afvikling.\n\nProjektet skal selv sørge for at tegne de nødvendige og lovpligtige forsikringer, herunder arbejdsskadeforsikringer. Desuden er projektet forpligtet til såvidt muligt at tegne forsikring mod sygdom og sørge for, at projektet er omfattet af en barselsudligningsordning.\n\nRevision skal udføres af en statsautoriseret eller registreret revisor for alle projekter med en bevilling på 100.000 kr. og derover. Hvis projektets bevilling er under 100.000 kr., kan regnskabet i stedet påtegnes af ledelse eller bestyrelsesformand.\n\nUdgifter til bogføring skal angives særskilt, også hvis denne udføres af revisor. Beløbet må ikke slås sammen med udgifter til revision.\n\nDriftsudgifter: Angiv driftsudgifter, som er nødvendige for projektets afvikling. Det kan fx være indkøb af materialer, udstyr og inventar, som ikke må overstige 50.000 kr. Der kan også gives tilskud til leje af lokaler og tilhørende udstyr, men ikke til anlæg (fx ombygning og renovering). Det er dog muligt at få tilskud til tryghedsfremmende indretning. Driftsudgifter kan også være deltagelse i nødvendige kurser og konferencer samt forplejning i forbindelse med disse.\n\nMedfinansiering: Hvis projektet modtager støtte fra andre end SIRI, skal beløbet anføres.\n"]

{"sheet":"Budget 2025","index":1,"n_rows":38,"n_cols":4,"rows_kept":38,"cut":false,"hidden":false,"merged":[[0,0,0,2],[25,0,25,2],[26,0,26,2],[23,0,23,2],[24,0,24,2],[12,0,12,3],[20,0,20,2],[22,0,22,2],[9,1,9,3],[10,1,10,3],[11,0,11,3],[2,1,2,3],[3,1,3,3],[4,1,4,3],[5,1,5,3],[6,1,6,3],[7,1,7,3],[8,1,8,3],[31,0,31,2],[32,0,32,2],[29,0,29,2],[30,0,30,2],[27,0,27,2],[28,0,28,2],[37,0,37,3],[38,0,38,3],[35,0,35,2],[36,0,36,3],[33,0,33,2],[34,0,34,3]]}
["Budgetskabelon for drifstilskud"]
[]
["Projektets titel"]
["Projektperiode"]
["Tilskudsmodtagers navn"]
["Tilskudsmodtagers CVR-nr."]
["Tilskudsmodtagers adresse"]
["Tilskudsmodtagers tlf.nr."]
["Modtagergruppe","(Vælg fra drop down-menu)"]
["Ansøgt beløb (udfyldes automatisk)",{"$f":"D34","v":0}]
["Dato for udfyldelse af skabelon"]
[]
["Budgetår 2025"]
["Lønudgifter","Antal timer","Sats pr. time","Beløb"]
["Løn til projektleder",0,0,{"$f":"B15*C15","v":0}]
["Løn til ",0,0,{"$f":"B16*C16","v":0}]
["Løn til ",0,0,{"$f":"B17*C17","v":0}]
["Løn til ",0,0,{"$f":"B18*C18","v":0}]
["Løn til ",0,0,0]
["Transportudgifter","Antal km.","Sats pr. km.","Beløb"]
["Offentlig transport",null,null,0]
["Transport i egen bil",0,2.23,{"$f":"B22*C22","v":0}]
["Administrationsudgifter",null,null,"Beløb"]
["Forsikringer",null,null,0]
["Revision",null,null,0]
["Bogføring",null,null,0]
["Andre administrationsudgifter",null,null,0]
["Driftsudgifter ",null,null,"Beløb"]
["Indkøb af materialer, udstyr og inventar (maks. DKK 50.000)",null,null,0]
["Leje af lokale og tilhørende udstyr",null,null,0]
["Deltagelse i kurser og konferencer",null,null,0]
["Forplejning ved kurser og konferencer",null,null,0]
["Andre driftsudgifter",null,null,0]
["Udgifter i alt",null,null,{"$f":"SUM(D15:D33)","v":0}]
[]
["Evt. medfinansiering, beløb",null,null,0]
[]
["Evt. bemærkninger til budgettet (udspecificering af satser, antal, stykpris, omfang mv.)\n"]

{"sheet":"Liste","index":2,"n_rows":5,"n_cols":1,"rows_kept":5,"cut":false,"hidden":true,"merged":[]}
["(Vælg fra drop down-menu)"]
["I. Stat og selvstændige offentlige virksomheder"]
["II. Kommuner og regioner"]
["III. Mellemstore og store private virksomheder og velgørenhedsorganisationer"]
["VI. Små private virksomheder og enkeltpersoner og velgørenhedsorganisationer"]